पाएं अपने शहर की ताज़ा ख़बरें और फ्री ई-पेपरडाउनलोड करें
गर्मी का कहर निरंतर जारी है। भीषण गर्मी में लोग तड़प रहे हैं। सुबह 9 बजे से ही आसमान से आग बरसने लगी और गर्म हवाओं से शहर की सड़कें तपने लगी। दोपहर के समय सड़कों पर सन्नाटा पसर गया। शनिवार को अधिकतम तापमान 43.0 डिग्री सेल्सियस दर्ज किया गया।
वहीं न्यूनतम तापमान 19.7 रहा। शुक्रवार को रिमझिम बारिश होने से तापमान में एक डिग्री की गिरावट आई। लेकिन शनिवार को भी गर्मी ने तीखे तेवर दिखाए। भीषण गर्मी के चलते लोगों ने कूलर, पंखें, एसी चलाकर घरों में दुबकने पर विवश हुए। गर्मी से बचने का लोगों को सिर्फ एक उपाय बारिश ही दिखाई दे रही है। तेज धूप का सीधा असर त्वचा पर भी पड़ने लगा है। चेहरे पर जलन और काले रंग के निशान होने लगे हैं।
मुंह पर सफेद सूती कपड़ा बांधकर निकलने की सलाह दी
चिकित्सक लोगों को धूप में निकलने के दौरान मुंह पर सफेद सूती कपड़ा बांधकर निकलने की सलाह दे रहे हैं। चौधरी चरण सिंह हरियाणा कृषि विश्वविद्यालय हिसार में मौसम विज्ञान विभागाध्यक्ष डॉ. मदन खीचड़ ने बताया कि पिछले पांच दिनों से हल्की गति से उत्तर पश्चिमी हवाएं चलने से दिन व रात्रि तापमान में लगातार बढ़ोतरी दर्ज हुई।
एक सप्ताह तक लगातार दो पश्चिमी विक्षोभ के प्रभाव से राजस्थान के उपर एक साइक्लोनिक सर्कुलेशन बनने की संभावना को देखते हुए राज्य में मौसम 6 मई तक परिवर्तनशील रहने, बीच-बीच में मध्यम से तेज गति से धूलभरी हवा चलने व आंशिक बादल छाए रहने के साथ आज भी कहीं-कहीं धूलभरी हवाओं के साथ छिटपुट बूंदाबांदी के आसार हैं। 4 से 6 मई के बीच राज्य के ज्यादातर क्षेत्रों में हवाओं व गरज चमक के साथ हल्की बारिश होने की भी संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn